ഒന്നാം വൃത്തം ജ്ഞാനസ്നാനപ്പെടാതെ മരിച്ച നീതിമാന്മാർക്കായി മാറ്റി വച്ചിരിക്കുന്ന സന്നിഗ്ദലോകമാണ്(Limbo). ദാന്തെയുടെ വഴികാട്ടി വിർജിന്റെ പരലോകവും അവിടെയാണ്. പുരാതനകാലത്തെ എല്ലാ നീതിമാന്മാരേയും ജ്ഞാനികളേയും ഡാന്റെ അവിടെ കണ്ടു. പ്രതീക്ഷക്കു വകയില്ലാതെ ആശിക്കുകയെന്നതായിരുന്നു അവരുടെ വിധി. കവികളായ <MASK>‍, ഹോറസ്, ആവിഡ്, ലൂക്കൻ, എന്നിവരും അവിടെയുണ്ടായിരുന്നു. ഡാന്റെയെ ആ കവികൾ സ്വാഗതം ചെയ്തു. അവർക്കു മുകളിൽ തത്ത്വചിന്തകന്മാരുടെ കൂട്ടായ്മയായിരുന്നു. അവരിൽ പ്രധാനിയായി കാണപ്പെട്ടത് അരിസ്റ്റോട്ടിൽ ആണ്. അദ്ദേഹത്തിനു ചുറ്റും സോക്രട്ടീസ്, പ്ലേറ്റോ, ഡെമോക്രിറ്റസ്, ഡയോജനസ്, ഹെരാക്ലിറ്റസ്, യൂക്ലിഡ്, ടോളമി, ഹിപ്പോക്രാറ്റസ്, ഗാലൻ‍, അവിസെന്ന, അവ്വരോസ് തുടങ്ങിയവർ നിന്നിരുന്നു.
ഡിവൈൻ കോമഡി
വിർജിൽ ഹിപ്പോക്രാറ്റസ് ഹോമർ ഗാലൻ